Michael Laudrup - Wikipedia, slobodna enciklopedija

# Michael Laudrup

### Sa Wikipedije, slobodne enciklopedije

Michael Laudrup

Michael Laudrup (15. juni, 1964) je danski nogometaš.

Prema mnogima Laudrup je bio najbolji nogometaš Danske u njenoj historiji. Rođen je u sportskoj porodici. Otac Finn je također bio danski nogometni reprezentativac. Majka se profesionalno bavila rukometom.

Za reprezentaciju Danske je debitovao na svoj 18. rođendan, 1982. godine. U utakmici koja se igrali protiv Norveške postigao je gol. 1982. godine je proglašen najboljim danskim igračem. 1983. godine potpisuje ugovor sa Juventusom koji ga posuđuje Laziju zbog ispunjene kvote od dva stranca. 1984. godine sudjeljuje na Evropskom prvenstvu u nogometu u Francuskoj gdje Danska osvaja visoko treće mjesto.

1985. se vraća u Juventus te s njime postaje prvak Italije i svijeta. Te iste godine zauzima 4. mjesto u anketi "France Footballa" za najboljeg igrača Evrope. Iste godine biva ponovno proglašen najboljim igračem Danske.

1986. godine sa reprezentacijom Danske odlazi na Svjetsko nogometno prvenstvo u Meksiku sa epitetom favorita. Poslije izvrsne igre u grupnoj fazi takmičenja, Danska biva eliminirana od strane Španije u osmini finala. Par sljedećih Laudrupovih godina u Juventusu nisu bile na razini prethodnih. No, njih su pratile i brojne ozljede te velika osobna tragedija. 1988. godine na EP-u u Njemačkoj, Danska reprezentacija doživljava neuspjeh.

1989. godine prelazi u Barcelonu pod vođstvom Johan Cruyffa. Sa Laudrupom, kao jednim od glavnih igrača, FC Barcelona osvaja četiri puta uzastopno prvenstvo Španije. Zbog svađe sa tadašnjim selektorom Danske, Laudrup ne nastupa na EP 1992. godine u Švedskoj kada Danska osvaja po prvi put u svojoj historiji prvo mjesto.

U ljeto 1994. godine prelazi u najljućeg rivala Barcelone - Real Madrid. Dvije godine kasnije ponovo mijenja klupsku adresu. Ovaj put za Vissel iz Kobea iz Japana. Klupsku karijeru završava u Holandiji, gdje sa FC Ajaxom osvaja duplu krunu Holandije. Reprezentativnu karijeru okončava nastupom na SP u Francuskoj 1998. godine gdje Danska ulazi među osam najboljih reprezentacija. 1999. u Barceloni je službeno proglašen najboljim igračem španske lige u periodu od 1975-2000. Sasvim sigurno se može zaključiti da poslije Michel Platinija, Evropa nije imala lucidnijeg, inteligentnijeg i tehnički potkovanijeg igrača. Ukupno je za dansku reprezentaciju postigao 37 golova u 104 utakmice. Danas radi kao trener u danskom klubu Brøndby.

Preuzeto sa: "http://bs.wikipedia.org../../../m/i/c/Michael_Laudrup_26cc.html"

Kategorije: 1964 rođenja | Biografije | Danski nogometaši | Muškarac

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- العربية
- Dansk
- Deutsch
- English
- Español
- Suomi
- Français
- Hrvatski
- Magyar
- Italiano
- 日本語
- Nederlands
- ‪Norsk (bokmål)‬
- Polski
- Português
- Svenska